**СЪОБЩЕНИЕ ЗА МЕДИИТЕ**

 **ЛИЦЕ ЗА КОНТАКТИ**

 Н. Павлова – гл. инсп.

 отдел ДЗК, дирекция ОЗ

 Тел. 655514

**22.04.2021 г. - СВЕТОВЕН ДЕН НА ЗЕМЯТА**

***„*Възстановяване на нашата земя*“***

22 април е **Световният ден на Земята**. Страните по света, започвайки от граждани и сдружения, се събират, за да обмислят проблемите, които засягат нашата планета, и да намерят решения.

Изменението на климата е предизвикателство за бъдещето на човечеството и за функционирането на животоподдържащите системи, които правят света ни обитаем. Тази година отбелязването отново е в условията на извънредна епидемична обстановка. Необходими са действия на всички нива - от бизнеса до местните власти и правителствата. Всеки отделен човек също има реално влияние и сила като потребител, избирател и член на общност в името на промяната. Светът се нуждае от нас и нашите действия. Не само в Деня на Земята, но и в нашето ежедневие и през останалата част от годината можем да **променим начина си** **на** **живот,** за да намалим въздействието си върху околната среда. Заедно можем да предотвратим настъпващите бедствия от изменението на климата и разрушаването на околната среда. Заедно можем да възстановим нашата Земя. Независимо къде се намираме, ние можем да направим промяната!